CELEX: E2016P0004
Language: el
Date: 2016-03-02 00:00:00
Title: Προσφυγή που ασκήθηκε στις 2 Μαρτίου 2016 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-4/16)

15.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/12
            
         Προσφυγή που ασκήθηκε στις 2 Μαρτίου 2016 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-4/16)
   (2016/C 338/14)
   Στις 2 Μαρτίου 2016, η Εποπτεύουσα Αρχή της ΕΖΕΣ, εκπροσωπούμενη από τους Carsten Zatschler, Clémence Perrin και Marlene Lie Hakkebo, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, 1040 Brussels, Βέλγιο, άσκησε προσφυγή κατά του Βασιλείου της Νορβηγίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               Να διαπιστώσει την παράβαση εκ μέρους του Βασιλείου της Νορβηγίας των υποχρεώσεων που αυτό υπέχει δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, δεδομένου ότι δεν έχει θεσπίσει, κατά την ημερομηνία λήξης της προθεσμίας που τάχθηκε με την αιτιολογημένη γνώμη που απηύθυνε στο Βασίλειο της Νορβηγίας η Εποπτεύουσα Αρχή της ΕΖΕΣ σύμφωνα με το άρθρο 31 παράγραφος 2 της εν λόγω συμφωνίας, τα αναγκαία μέτρα για τη συμμόρφωση με την απόφαση του Δικαστηρίου της 2ας Δεκεμβρίου 2013 στην υπόθεση E-13/13 (Εποπτεύουσα Αρχή της ΕΖΕΣ κατά του Βασιλείου της Νορβηγίας).
            
         
               2.
            
            
               Να διατάξει τον καθ’ ου να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά την παράλειψη της Νορβηγίας να συμμορφωθεί, το αργότερο έως τις 8 Σεπτεμβρίου 2015, με την αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 8 Ιουλίου 2015 σχετικά με την παράλειψη του εν λόγω κράτους να συμμορφωθεί με τις υποχρεώσεις που υπέχει, δυνάμει του άρθρου 33 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (ΣΕΔ), να θεσπίσει τα αναγκαία μέτρα για τη συμμόρφωση με την απόφαση του Δικαστηρίου της 2ας Δεκεμβρίου 2013 στην υπόθεση E-13/13 (Εποπτεύουσα Αρχή της ΕΖΕΣ κατά του Βασιλείου της Νορβηγίας).
            
         
               —
            
            
               Η υπόθεση E-13/13 αφορούσε τη συμμόρφωση του Βασιλείου της Νορβηγίας με την οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας («οδηγία ΝΕΠΔ»).